stanford-oval/wikipedia huggingface dataset:
Oswald

Oswald voi tarkoittaa seuraavia:
Oswald, Janne Torisevan vuosina 2006–2013 julkaisema verkkosarjakuva
Oswald, myös Osvald, miehen etunimi
Oswald, Northumbrian kuningas 634–642
Oswald, sukunimenä:
Alice Oswald (s. 1966), brittiläinen runoilija
Denis Oswald (s. 1947), sveitsiläinen kilpasoutaja
Lee Harvey Oswald (1939–1963), yhdysvaltalainen merijalkaväen sotilas, todennäköisesti John F. Kennedyn murhaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oswald”, voi hakea sivunnimihaulla, laajalla sivunnimihaulla tai tekstihaulla.
Nordjazz

| Nordjazz Nordic Jazz Quintet |
| --- | --- | --- |

Studioalbumin tiedot
 Äänitetty : 8. lokakuuta 1974
 Julkaistu: 1975
 Formaatti: LP
 Tyylilaji: fuusiojazz
 Kesto: 39.52
 Levymerkki: Storyville (SLP 259)
Nordjazz on Nordic Jazz Quintet-yhtyeen esikoisalbumi, joka julkaistiin vuonna 1975 levymerkillä Storyville.
Kappaleet > A-puoli

Nordjazz – 20.59 (säv. Knut Riisnæs)
Kappaleet > B-puoli

Hysterical – 10.39 (säv. Jukka Tolonen)
Silvana – 8.14 (säv. Tolonen)
Kokoonpano

Kjell Jansson – basso
Petur Östlund – rummut
Knut Riisnæs – huilu, tenorisaksofoni
Jukka Tolonen – kitara
Ole Kock Hansen – piano
Aiheesta muualla

discogs.com -sivustolla
Orda

Orda (ven. Орда) on kylä, maalaiskunta ja Ordan piirin hallinnollinen keskus Permin aluepiirissä Venäjällä. Se sijaitsee Irenin sivujoen Kungurin varrella 126 kilometriä Permistä kaakkoon. Asukkaita on 6 001 henkeä (vuonna 2012).
Ordan kylä mainitaan ensimmäisen kerran vuonna 1662. Vuonna 1703 siellä tapahtui suuri talonpoikaiskapina. Vuonna 1924 kylästä tuli Ordan piirin keskus.
Nykyään Ordassa toimii maatalousyritys, juustola ja metsäteollisuusyritys. Kylässä on keskikoulu, ammattikoulu, lasten taidekoulu, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Vernyi put (”Oikea tie”). Nähtävyyksiä ovat 1800-luvulla rakennettu profeetta Eliaan kirkko, kunnanhallinnon ja koulurakennukset sekä vanhat kauppiastalot.
Orel Mangala

Orel Mangala VfB Stuttgartin pelaajana heinäkuussa 2017.
Orel Johnson Mangala (s. 18. maaliskuuta 1998 Bryssel) on belgialainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa Englannin Valioliigassa pelaavaa Evertonia lainalla ranskalaisseura Lyonista.
Mangala pelasi kotimaassaan RSC Anderlechtin junioreissa vuoteen 2016 saakka. Kauden 2016–2017 hän oli lainalla Saksassa Borussia Dortmundin junioreissa, ja kesällä 2017 hän siirtyi toiseen saksalaisseuraan, VfB Stuttgartiin. Hän pelasi kaudella 2017–2018 Bundesliigassa 20 ottelua, joista seitsemän ottelua avauskokoonpanossa. Kauden 2018–2019 hän pelasi lainalla 2. Bundesliigassa Hamburger SV:ssä, ja kaudella 2019–2020 hän jatkoi 2. Bundesliigaan pudonneessa Stuttgartissa. Kaudella 2020–2021 Stuttgart pelasi jälleen korkeimmalla sarjatasolla, jossa Mangalalle kertyi 24 ottelua. Hän teki ensimmäisen pääsarjamaalinsa lokakuussa 2020 kotiottelussa 1. FC Kölniä vastaan. Kaudella 2021–2022 hän pelasi 28 bundesliigaottelua ja teki maalin syyskuussa 2021 Bayer 04 Leverkusenia vastaan.
Mangala siirtyi heinäkuun 2022 lopulla Englannin Valioliigassa pelaavaan Nottingham Forestiin. Hän pelasi kaudella 2022–2023 Valioliigassa 27 ottelua, joissa hän oli 20 kertaa avauskokoonpanossa. Ainoan maalinsa hän teki huhtikuussa vierasottelussa Leedsiä vastaan. Kaudella 2023–2024 hän pelasi 20 valioliigaottelua ja teki maalin marraskuussa Aston Villaa vastaan. Hän siirtyi helmikuun alussa lainalla ranskalaisseura Lyoniin. Hän pelasi kahdeksan Ligue 1 -ottelua, joissa hän teki kaksi maalia. Ranskan cupissa Lyon ylsi loppuotteluun ja Mangala pelasi neljä ottelua. Hän siirtyi kesällä 2024 Lyonin omistukseen ja pelasi elokuussa yhden Ligue 1 -ottelun mutta siirtyi sitten kauden loppuun kestävällä lainasopimuksella englantilaisseura Evertoniin.
Mangala on pelannut Belgian alle 15-, alle 16-, alle 17-, alle 18-, alle 19- ja alle 21-vuotiaiden maajoukkueissa. Hän pelasi kolme ottelua alle 21-vuotiaiden Euroopan-mestaruuskilpailuissa 2019. Hän pelasi Belgian A-maajoukkueessa ensimmäisen kerran maaliskuussa 2022 ystävyysotteluissa Irlantia ja Burkina Fasoa vastaan. Maaliskuussa 2023 hän pelasi EM-karsintaottelussa Ruotsia vastaan ja ensimmäisen kerran avauskokoonpanossa ystävyysottelussa Saksaa vastaan. EM-kilpailuissa 2024 hän pelasi Belgian ensimmäisen ottelun avauskokoonpanossa ja tuli kolmessa muussa ottelussa vaihdosta kentälle. Hän on pelannut syyskuun 2024 puoliväliin mennessä 20 A-maaottelua, joissa hän on ollut kymmenen kertaa avauskokoonpanossa.
Monacon Grand Prix 2021

|  Monacon Grand Prix 2021  |
| --- | --- |
 5. osakilpailu 22 osakilpailusta kaudella 2021. 

Päivämäärä:  23. toukokuuta 2021
Rata:  Circuit de Monaco
Sijainti:  Monaco
Ratatyyppi:  Katurata
Radan pituus:  3,337 km
Kilpailun pituus:  78 kierrosta, 260,286 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.10,346
Palkintokoroke
Voittaja:   Max Verstappen   (Red Bull Racing)
Toinen:   Carlos Sainz   (Ferrari)
Kolmas:   Lando Norris   (McLaren)
Nopein kierros
Kuljettaja:   Lewis Hamilton   (Mercedes)
Kierrosaika:  1.12,909 (kierroksella 69)
Monacon Grand Prix 2021 (virallisesti Formula 1 Grand Prix de Monaco 2021) oli Formula 1 -kauden 2021 viides osakilpailu, joka ajettiin 23. toukokuuta Monacon katuradalla Monacossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. toukokuuta | 11:30–12:30 | 12:30–13:30 | 1. vapaat harjoitukset |  Aurinkoinen | 19–20 °C | 37–40 °C | 50–56 % |
| 20. toukokuuta | 15:00–16:00 | 16:00–17:00 | 2. vapaat harjoitukset |  Aurinkoinen | 21 °C | 45–50 °C | 32–37 % |
| 22. toukokuuta | 12:00–13:00 | 13:00–14:00 | 3. vapaat harjoitukset |  Pilvinen | 18–19 °C | 27–31 °C | 69–72 % |
| 22. toukokuuta | 15:00–16:00 | 16:00–17:00 | Aika-ajot |  Pilvinen | 18 °C | 30–33 °C | 70–74 % |
| 23. toukokuuta | 15:00–17:00 | 16:00–18:00 | Kilpailu |  Aurinkoinen | 20–21 °C | 33–43 °C | 60–63 % |
Lähteet:
Vapaat harjoitukset

Ensimmäisissä vapaissa harjoituksissa Ferrarin Charles Leclerc pystyi ajamaan vain muutaman kierroksen, kunnes joutui keskeyttämään vaihdelaatikkovikaan. Alpinen Fernando Alonson auto osui seinään harjoitusten aikana, mutta hän pystyi jatkamaan varikolle ja tilanteesta otettiin virtuaalinen turva-auto radalle. Red Bullin Sergio Pérez oli ensimmäisten vapaiden harjoitusten nopein ennen Ferrarin Carlos Sainzia ja tallikaveri Max Verstappenia.
Toisissa vapaissa harjoituksissa Red Bullilla oli vaikeuksia, kun Verstappen valitti auton aliohjautuvuudesta ja Pérez puolestaan ei pystynyt ajamaan kahdeksatta sijaa paremmin. Aston Martinin Sebastian Vettelin harjoitukset vaikeutuivat, kun hän sai yllättäen silmävaurion harjoitusten puolivälissä kesken aika-ajokierrosten harjoittelemisen. Osion aikana koettiin myös kolaritilanteita, kun Haasin Mick Schumacher aiheutti radalle punaiset liput osuttuaan Massenet-mutkan ratareunaan, ja AlphaTaurin Yuki Tsunoda osui uima-allasalueen ratavalleihin viettäen suurimman osan ajasta varikolla. Mercedeksen Valtteri Bottas ei ollut tyytyväinen autonsa ajettavuuteen hitaissa mutkissa ja rengaslämpöihin. Leclerc oli toisten vapaiden harjoitusten nopein ennen Sainzia ja Mercedeksen Lewis Hamiltonia.
Verstappen oli kolmansien vapaiden harjoitusten nopein ennen Sainzia ja Leclerciä. Kolmansien vapaiden harjoitusten aikana radalle otettiin kahdesti punaiset liput, kun Williamsin Nicholas Latifi kolaroi radan Uima-allas-mutkassa, ja Schumacher puolestaan menetti autonsa takaosan hallinnan kolaroiden Kasino-mutkassa harjoitusten viimeisten hetkien aikana.
Aika-ajot

Aika-ajojen ensimmäisessä osiossa Schumacher ei osallistunut, koska hänen autonsa vaurioitui pahoin kolmansien vapaiden harjoitusten aikana. Hamiltonilla oli vaikeuksia löytää ajotuntumaa, minkä hän sai ajettuaan neljätoista kierrosta ja pääsi jatkoon. Williamsin George Russell puolestaan onnistui ajamaan itsensä jo viidennen kerran jatkoon aika-ajoissa.
Aika-ajojen toisessa osiossa Aston Martinin Lance Stroll osui autonsa eturenkaalla ratavalliin eikä päässyt jatkoon. Alfa Romeo Racingin Antonio Giovinazzi ajoi yhden uransa parhaimmista aika-ajokierroksista ja pääsi jatkoon, mikä oli samalla tallille ensimmäinen pääsy aika-ajojen viimeiseen osioon kauden aikana.
Aika-ajojen viimeisessä osiossa paalupaikasta taistelivat Ferrarin kuljettajien lisäksi myös Verstappen ja Bottas. Aika-ajojen ratkaisevin hetki koettiin, kun Leclerc kolaroi ja aiheutti radalle punaiset liput, minkä seurauksena muut kuljettajat eivät pystyneet parantamaan aikakierroksiaan. Leclerc ajoi paalupaikalle ennen Verstappenia ja Bottasta. Vaurioituneen vaihdelaatikkonsa vuoksi Leclerc tosin joutui tuomariston tutkittavaksi, mutta hän sai pitää paalupaikkansa.
Kilpailu

Paalupaikalle ajaneella Leclercillä oli vaikeuksia jo ennen kilpailun alkua, kun hänen autossaan havaittiin vaihdelaatikon aiheuttama tekninen vika, minkä vuoksi hän ei voinut Ferrarin useista yrityksistä huolimatta lähteä kilpailuun edes varikkosuoralta. Leclercin poisjäämisen myötä Verstappen onnistui pitämään lähdössä takanaan Bottaksen ja Sainzin. Verstappen teki useamman sekunnin verran eroa toisena ajaneeseen Bottakseen, joka joutui sekä puolustautumaan Sainzia vastaan että ajamaan huonon pidon omaavilla renkailla.
Ensimmäisten varikkokäyntien aikana Mercedes vaihtoi Hamiltonille kovempaa rengasseosta, mutta Bottaksen varikkokäynnin osalta mekaanikot eivät saaneet irrotettua renkaan kiinnitysmutteria ja hän joutui keskeyttämään kilpailun. Hamiltonille tallin antama kilpailutaktiikka ei toiminut, kun enemmän kierroksia pehmeällä rengasseoksella ajaneet Pérez, Vettel ja AlphaTaurin Pierre Gasly pääsivät tämän edelle tehtyään omat varikkokäyntinsä. Hamilton oli kilpailun lopputuloksissa seitsemäs.
Vettel ja Gasly taistelivat kilpailun viidennestä sijoituksesta, kun Gasly yritti ohitusta varikkosuoran ulostulon jälkeisessä Beau Rivagen ylämäessä, mutta Vettel onnistui pitämään Gaslyn takanaan ajettuaan radan ulkoreunalla puoli autonmittaa edempänä estäen Gaslyn ohitusyrityksen. Vettel ajoi viidenneksi ottaen kauden ensimmäiset pisteensä uudessa tallissaan, ja tallikaveri Stroll puolestaan oli kahdeksas.
Kilpailun viimeisten kymmenen kierrosten aikana Pérez yritti ohittaa kolmantena ajanutta, autonsa ajettavuudesta kärsinyttä McLarenin Lando Norrisia, joka onnistui pitämään Pérezin takanaan kilpailun loppuun asti. Verstappen voitti kilpailun ennen Sainzia ja Norrisia.
Kilpailu oli monelle kuljettajalle fyysisesti tai henkisesti raskas. Haasin Nikita Mazepin joutui taistelemaan vain tallikaveriaan Schumacheria vastaan, mutta hänen suurin huolenaiheensa oli keskittymisen ylläpitäminen jatkuvana radan ahtauden ja sinisten lippujen vuoksi koko kilpailun aikana, mitä hän kuvaili uransa yhdeksi raskaimmista kilpailuistaan. Latifi puolestaan kärsi auton heikon ajettavuuden lisäksi koko kilpailun ajan vedenpuutteesta, koska hän ei ollut liittänyt kypäränsä juomaletkua juomapulloonsa. Giovinazzi ajoi kauden ensimmäisen ja samalla myös tallin kauden ensimmäisen pistesijoituksen, minkä myötä hän toivoi kilpailusuoritustensa paranevan epäonnisen alkukauden jälkeen. Sainzille sijoittuminen toiseksi oli kaksijakoinen, koska hän oli ollut kilpailun aikana huolissaan Leclercin teknisen vian ja tallin hänelle asettamien paineiden vuoksi, mutta hän oli kokonaisuudessaan tyytyväinen ajettuaan palkintokorokesijoituksen.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1:11.113 | 1:10.597 | 1:10.346 | 1 |
| 2 | 33 |  Max Verstappen | Red Bull Racing-Honda | 1:11.124 | 1:11.650 | 1:10.576 | 2 |
| 3 | 77 |  Valtteri Bottas | Mercedes | 1:10.938 | 1:10.695 | 1:10.601 | 3 |
| 4 | 55 |  Carlos Sainz | Ferrari | 1:11.324 | 1:10.806 | 1:10.611 | 4 |
| 5 | 4 |  Lando Norris | McLaren | 1:11.321 | 1:11.031 | 1:10.620 | 5 |
| 6 | 10 |  Pierre Gasly | AlphaTauri-Honda | 1:11.560 | 1:11.179 | 1:10.900 | 6 |
| 7 | 44 |  Lewis Hamilton | Mercedes | 1:11.622 | 1:11.116 | 1:11.095 | 7 |
| 8 | 5 |  Sebastian Vettel | Aston Martin-Mercedes | 1:12.078 | 1:11.309 | 1:11.419 | 8 |
| 9 | 11 |  Sergio Pérez | Red Bull Racing-Honda | 1:11.644 | 1:11.019 | 1:11.573 | 9 |
| 10 | 99 |  Antonio Giovinazzi | Alfa Romeo Racing-Ferrari | 1:11.658 | 1:11.409 | 1:11.779 | 10 |
| 11 | 27 |  Esteban Ocon | Alpine Renault | 1:11.740 | 1:11.486 |  | 11 |
| 12 | 3 |  Daniel Ricciardo | McLaren | 1:11.747 | 1:11.598 |  | 12 |
| 13 | 18 |  Lance Stroll | Aston Martin-Mercedes | 1:11.979 | 1:11.600 |  | 13 |
| 14 | 7 |  Kimi Räikkönen | Alfa Romeo Racing-Ferrari | 1:11.899 | 1:11.642 |  | 14 |
| 15 | 63 |  George Russell | Williams-Mercedes | 1:12.016 | 1:11.830 |  | 15 |
| 16 | 26 |  Yuki Tsunoda | AlphaTauri-Honda | 1:12.096 |  |  | 16 |
| 17 | 23 |  Fernando Alonso | Alpine Renault | 1:12.205 |  |  | 17 |
| 18 | 88 |  Nicholas Latifi | Williams-Mercedes | 1:12.366 |  |  | 18 |
| 19 | 20 |  Nikita Mazepin | Haas-Ferrari | 1:12.958 |  |  | 19 |
| 20 | 8 |  Mick Schumacher | Haas-Ferrari |  |  |  | 20 |
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 78 | 1:38.56,820 | 2 | 25 |
| 2. | 55 |  Carlos Sainz | Ferrari | 78 | +8,968 | 4 | 18 |
| 3. | 4 |  Lando Norris | McLaren-Mercedes | 78 | +19,427 | 5 | 15 |
| 4. | 11 |  Sergio Pérez | Red Bull Racing-Honda | 78 | +20,490 | 9 | 12 |
| 5. | 5 |  Sebastian Vettel | Aston Martin-Mercedes | 78 | +52,591 | 8 | 10 |
| 6. | 10 |  Pierre Gasly | AlphaTauri-Honda | 78 | +53,896 | 6 | 8 |
| 7. | 44 |  Lewis Hamilton | Mercedes | 78 | +1.08,231 | 7 | 6+1 |
| 8. | 18 |  Lance Stroll | Aston Martin-Mercedes | 77 | +1 kierros | 13 | 4 |
| 9. | 31 |  Esteban Ocon | Alpine-Renault | 77 | +1 kierros | 11 | 2 |
| 10. | 99 |  Antonio Giovinazzi | Alfa Romeo Racing-Ferrari | 77 | +1 kierros | 10 | 1 |
| 11. | 7 |  Kimi Räikkönen | Alfa Romeo Racing-Ferrari | 77 | +1 kierros | 14 |  |
| 12. | 3 |  Daniel Ricciardo | McLaren-Mercedes | 77 | +1 kierros | 12 |  |
| 13. | 14 |  Fernando Alonso | Alpine-Renault | 77 | +1 kierros | 17 |  |
| 14. | 63 |  George Russell | Williams-Mercedes | 77 | +1 kierros | 15 |  |
| 15. | 6 |  Nicholas Latifi | Williams-Mercedes | 77 | +1 kierros | 18 |  |
| 16. | 22 |  Yuki Tsunoda | AlphaTauri-Honda | 77 | +1 kierros | 16 |  |
| 17. | 9 |  Nikita Mazepin | Haas-Ferrari | 75 | +3 kierrosta | 19 |  |
| 18. | 47 |  Mick Schumacher | Haas-Ferrari | 75 | +3 kierrosta | 20 |  |
| Kesk. | 77 |  Valtteri Bottas | Mercedes | 29 | Pyörän mutteri | 3 |  |
| DNS | 16 |  Charles Leclerc | Ferrari | 0 | Vetoakseli | 1 |  |
Nopein kierros: Lewis Hamilton (Mercedes) 1.12,909 (kierroksella 69).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Williams juhlisti 750. osakilpailuaan merkitsemällä autoihinsa 100 kannattajansa nimet, jotka oli arvottu tallin järjestämässä kilpailussa.
McLaren ajoi kilpailussa erikoisväritteisellä autolla, johon otettiin vaikutteita tallin sponsorin Gulf Oilin väriteemasta.
Charles Leclerc, Daniel Ricciardo, Lando Norris, Nicholas Latifi, George Russell, Sebastian Vettel, Pierre Gasly ja Valtteri Bottas ajoivat osakilpailussa erikoisväritteisillä ja -teemaisilla kypärillä.
NHL 08

| NHL 08 |
| --- | --- |
 Pelin suomalainen kansikuva. Pelaaja on Teemu Selänne
Kehittäjä:  EA Canada (PlayStation 3, Xbox 360) HB Studios (PlayStation 2, Windows)
Julkaisija:  EA Sports
Pelisarja:  NHL
Julkaistu:  NA 11. syyskuuta 2007AUS 20. syyskuuta 2007EU 27. syyskuuta 2007
Lajityyppi:  urheilu (jääkiekko)
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi  PEGI 16 
Alusta:  Microsoft Windows, PlayStation 2,  PlayStation 3, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK  : 
NHL 08 on EA Canadan kehittämä ja EA Sportsin julkaisema urheilupeli. Peli julkaistiin Microsoft Windowsille, PlayStation 2:lle,  PlayStation 3:lle ja Xbox 360:lle vuonna 2007.
Pelaaminen

Uutta pelissä on Skill Stick -ominaisuus. EA on kertonut ominaisuuden helpottavan kiekon kontrollointia pelissä. Tämä ominaisuus mahdollistaa muun muassa kiekon päästämisen lavasta ja puolustajan ohittamisen toiselta puolelta näyttävin harhautuksin. NHL-sarjan tuottaja David Littman painottaa kuitenkin, ettei harhauttaminen ole helppoa, kuten ei oikeassakaan jääkiekossa. Se vaatii taitoa ja harjoittelua. Kyse on myös pelaajahahmon kyvyistä: mitä paremmalla pelaajalla kikkoja yrittää, sitä suurempi on onnistumisen mahdollisuus. Kömpelöllä puolustajalla ei tehdä hillittömiä vauhtipyrähdyksiä tai hienoja harhautuksia.
NHL 08 sisältää myös Goalie Moden, jossa pelaaja voi ohjata maalivahtia uudessa kolmannen persoonan kuvakulmassa. Kolmas uusi ominaisuus on mahdollisuus luoda omia kuvioita Practice Modessa ja käyttää niitä oikeissa peleissä.
EA Canada on ohjelmoinut NHL 08:aa varten uuden luistelumoottorin. Se mahdollistaa täysin analogisen, entistä tarkemman pelaajaohjauksen, joka muuttaa olennaisesti pelituntumaa. Uutta on myös se, että kiekon saa irtoamaan lavasta pelaajan osoittamaan suuntaan. Näin voi esimerkiksi lyödä kiekon puolustajasta vasemmalle, luistella ohi oikealta ja napata kiekko takaisin lapaan.
Pelaaminen > Omat pelaajat ja taktiikat

Yksi muutos moninpelissä on se, kuinka ihmispelaajien ohjaamat pelaajat erottuvat päiden päällä olevista värikkäistä kolmioista. Viime vuonna käytettiin pelaajien alla olevia rinkuloita.
NHL 08:n Create a Play -ominaisuus on myös uutuus. Pelaajat voivat luoda omia pelikuvioitaan ja käyttää niitä peleissä. Tämä tapahtuu hieman hidastetun uusinnan kaltaisella työkalulla, jossa näkee kaikki omat pelaajat. Jokaiselle yksilölle voi luoda luistelureitit ja komentaa, mitä pelaajan pitää tietyllä kentän alueella tehdä. EA:n mukaan pelikuviot toteutuvat lennossa ilman napin painalluksia riippuen siitä, mitä pelaaja tekee ja missä päin kenttää.
Liigat

NHL
AHL
SM-Liiga
Elitserien
Extraliga
DEL
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | "Stand Up for Rock 'N' Roll" | Airbourne |  |  |  |  |  |  |  |
| 2. | "A Whisper and a Clamor" | Anberlin |  |  |  |  |  |  |  |
| 3. | "The Walking Wounded" | Bayside |  |  |  |  |  |  |  |
| 4. | "Fa-Fa-Fa" | Datarock |  |  |  |  |  |  |  |
| 5. | "This is My Head Exploding" | Disco Ensemble |  |  |  |  |  |  |  |
| 6. | "I Knew You Before" | Dustin Kensrue |  |  |  |  |  |  |  |
| 7. | "Sorry, You're Not a Winner" | Enter Shikari |  |  |  |  |  |  |  |
| 8. | "Turn Up the Radio" | Jupiter One |  |  |  |  |  |  |  |
| 9. | "Kings & Queens" | Luna Halo |  |  |  |  |  |  |  |
| 10. | "Wolves at Night" | Manchester Orchestra |  |  |  |  |  |  |  |
| 11. | "The Wildfire (If It Was True)" | Mando Diao |  |  |  |  |  |  |  |
| 12. | "Misery Business" | Paramore |  |  |  |  |  |  |  |
| 13. | "Compliment Each Other Like Colors" | PlayRadioPlay! |  |  |  |  |  |  |  |
| 14. | "Sugar Assault Me Now" | Pop Levi |  |  |  |  |  |  |  |
| 15. | "L.E.S. Artistes" | Santogold |  |  |  |  |  |  |  |
| 16. | "Raw" | Scanners |  |  |  |  |  |  |  |
| 17. | "Just Got to Be" | The Black Keys |  |  |  |  |  |  |  |
| 18. | "99%" | The Mooney Suzuki |  |  |  |  |  |  |  |
| 19. | "Double Vision" | The Ponys |  |  |  |  |  |  |  |
| 20. | "Comin' Down" | The View |  |  |  |  |  |  |  |
| 21. | "Jackie Says" | The Wolfmen |  |  |  |  |  |  |  |
Aiheesta muualla

NHL 08 MobyGamesissa (englanniksi)
Peli EA:n sivuilla (englanniksi)
Gamespot − NHL 08 Review (englanniksi)
Pelin virallinen sivusto (Web Archive) (englanniksi)
Olle Kärner

| Mitalit | Mitalit | Mitalit |  |
| --- | --- | --- | --- |
|  Olle Kärner Olomoucin MM-kilpailuissa 2008. |  Olle Kärner Olomoucin MM-kilpailuissa 2008. |  Olle Kärner Olomoucin MM-kilpailuissa 2008. |  |
Maa:   Viro
Miesten suunnistus
| EM-kilpailut  | EM-kilpailut  | EM-kilpailut  |  |
|  Pronssia | Otepää 2006 | pitkä matka |  |
Olle Kärner (s. 24. marraskuuta 1977) on virolainen suunnistaja. Seuratasolla hän edustaa suomalaista Deltaa. Aikaisemmin hän on edustanut Hämeenlinnan Suunnistajia, OK Roslagenia ja Leksands OK:ta.
Avoimissa Pohjoismaiden mestaruuskilpailuissa Notoddenissa 2005 Kärner voitti hopeaa pitkältä matkalta. Otepään EM-kilpailuissa 2006 Kärner voitti pronssia pitkältä matkalta. Samana vuonna Århusin MM-kilpailuissa Kärner sijoittui viidenneksi pitkällä matkalla.
Kärner voitti Jukolan viestin Deltan joukkueessa vuonna 2008.
Aiheesta muualla

Olle Kärnerin kotisivut (Arkistoitu – Internet Archive) (viroksi)
Erkki Kerkola

Erkki Johannes Kerkola, vuoteen 1933 Kröger (19. heinäkuuta 1922 Kuopio – 4. maaliskuuta 2008) oli suomalainen insinööri ja yritysjohtaja, joka sai kauppaneuvoksen arvonimen.
Kerkolan vanhemmat olivat rakennusmestari Pekka Kerkola, aiemmin Kröger, ja Inga Eskelinen ja puoliso vuodesta 1949 kotitalousopettaja Saara Anneli Hirvensalo. Kerkola tuli ylioppilaaksi Iisalmen yhteislyseosta 1941 ja valmistui diplomi-insinööriksi Teknillisestä korkeakoulusta 1948. Hän oli Hankkijan meijeri- ja kylmäkoneosaston insinööri vuodesta 1948, osastonhoitaja vuodesta 1952, meijeri- ja kylmäkone- sekä lämpö-, vesi- ja ilmastointiosastojen johtaja 1954–1967, johtokunnan varajäsen vuodesta 1954 ja jäsen 1959–1984 sekä Meijeri-Hankkijan johtaja ja materiaalitoiminto- ja investointipalveluosaston johtaja 1968–1984. Helsingin yliopiston maatalous-metsätieteellisen tiedekunnan meijerikoneopin opettajana Kerkola toimi 1952–1962. Hänellä oli myös useita kotimaisia ja kansainvälisiä asiantuntija- ja luottamustehtäviä. Sotilasarvoltaan Kerkola oli reservin yliluutnantti (1968). Hän sai kauppaneuvoksen arvonimen 1976. Viiden eri  vuosikymmenen aikana Hankkijaa palvellut Kerkola jäi eläkkeelle 1984.
Onshape

Onshape on pilvipalveluna toimiva 3D-CAD-ohjelmisto. Onshape toimii internetin yli ja käyttöliittymänä voi olla nettiselain tai sovellus (iOS, Android). Onshape keskittyy lähinnä mekaniikkasuunnitteluun ja sisältää osamallinnus-, kokoonpano- ja piirustustyökalut. Ohjelmistolla voi tehdä myös ohutlevykappaleita. Ohjelmiston päivitykset julkaistaan suoraan selainkäyttöliittymään, eivätkä vaadi mitään ylläpitotoimenpiteitä käyttäjältä.
Onshape tallentaa reaaliaikaisesti käyttäjän tekemät muutokset ja mihin tahansa versioon voi koska tahansa palata. Ohjelmistoon tehdyt dokumentit tallentuvat palvelimen tietokantaan, eikä perinteistä tiedosto tässä mielessä ole. Tietokantaan lisätty dokumentti voi olla käytännössä mitä tahansa, esimerkiksi ostokomponenttiin liittyvä pdf-datakortti.
Yrityksen historia

Onshape on perustettu 2012 ja päätoimisto sijaitsee Cambridgessä (USA). Yrityksen ydinryhmässä on useita SOLIDWORKS-yrityksen perustaneita henkilöitä, kuten kaksi entistä toimitusjohtajaa, Jon Hirschtick ja John McEleney.
Ohjelmiston ensimmäinen julkinen beta julkaistiin 2015 maaliskuussa. Samassa yhteydessä julkaistiin iPhone-sovellus. Android-sovellus julkaistiin saman vuoden elokuussa. Varsinainen kaupallinen versio julkaistiin vuoden 2015 lopussa.
Aiheesta muualla

https://www.onshape.com
Epäkäs (geometria)

Epäkäs
Epäkäs on geometriassa nelikulmio, jolla ei ole yhtään yhdensuuntaista sivuparia, eli nelikulmio, joka ei ole puolisuunnikas eikä suunnikas.
Epäkäslihas on saanut tästä nimensä.